Catarroja obri aquest cap de setmana la seua piscina d'estiu fins al 10 de setembre
09 jun 2023

Amb l'arribada del bon oratge l'Ajuntament de Catarroja obri la seua piscina d'estiu. La data de la seua posada en escena serà aquest dissabte 10 de juny en horari de 10 del matí a 22 hores i tancarà el pròxim 10 de setembre, coincidint amb l'últim cap de setmana abans de l'inici del curs escolar 23/24.

En les últimes setmanes s'ha estat treballant de manera continuada perquè les instal·lacions, que rebran un flux continu de visites durant els pròxims tres mesos funcionen amb totes les garanties. D'igual manera, s'ha buscat millorar les instal·lacions ateses les necessitats de les persones usuàries. Així doncs, s'han preparat noves zones d'ombra, adquirit més hamaques i s'ha remodelat la zona de jocs i l'àrea de pícnic.

Finalment, recordar que enguany es mantenen congelades les tarifes de la piscina d'estiu, sent el preu de l'entrada general (persones de 20 a 59 anys) de 2,70€ i el de l'entrada reduïda (persones de 4 a 19 anys, majors de 60 i persones amb diversitat funcional) de 1,50€. També es manté el preu dels abonaments, sent el general de 15 banys de 26,60€ i el reduït de 15 banys de 14,60€.